Neretas muiža
Koordinātas: 56°09′17″N 25°17′48″E﻿ / ﻿56.15472°N 25.29667°E﻿ / 56.15472; 25.29667 Neretas muiža (vācu: Nerft, Nerften, Nersten, Narriten) jeb Neretas muižas pils (vācu: Hof zu Narten) bija viena no senākajām Sēlijas muižām tagadējā Aizkraukles novada teritorijā pie Neretaslaukiem. Pēc 1920. gada agrārās reformas Neretas muiža sadalīta 185 vienībās ar kopplatību 2372 ha. Muižas pils atradās pie Neretas upītes 7 km uz dienvidaustrumiem no tagadējās Neretas. Līdz mūsdienām ir saglabājusies vecā Neretas muižas kungu māja ar 18. - 19. gadsimta interjera elementiem. No pārējām muižas ēkām ir saglabājušās vienīgi drupas.